
DR.30.11.2000 61 

mereka ini dapati pihak pekerja kilang tidak menyediakan doktor panel untuk mereka. 
Jadi, ini antara perkara-perkara yang perlu dipantau oleh pihak kementerian. 

Tuan Pengerusi [Dato' Haji Mohamad bin Abdullah]: Cukup, Yang 
Berhormat. Masa sudah cukup. 

Tuan Wan Nik bin Wan Yusoff: Kalau Tuan Pengerusi kata ·cukup, saya 
ucap terima kasih. 

[Beberapa orang Ahli Yang Berhormat berdiri] 

Tuan Pengerusi {Dato' Haji Mohamad bin Abdullah]: Saya bagi Sipitang. 
Minta maaf, lepas ini Timbalan Menteri menjawab. Sependek mungkin kalau boleh. 
Lepas ini Timbalan Menteri menjawab. 

4.27 ptg. 

Datuk Dr. Haji Yusof bin Haji Yacob [Sipitang]: Terima kasih, Tuan 
Pengerusi. Pendek sahaja ini. Di bawah 20000 - Kemajuan Guna Tenaga Rakyat. 
Sesuai dengan objektif kementerian iaitu usaha mewujudkan dan mengekalkan 
kedudukan guna tenaga penuh di negara ini dan juga keutamaan diberi kepada warga­
negara bagi semua peluang pekerjaan. 

[Timbalan Yang di-Pertua (Datuk Lim Si Cheng) mempengerusikan 
Jawatankuasa] 

Tuan Pengerusi seperti rakan-rakan tadi menyatakan dan kita sering 
mendengar bahawa beberapa puluhan ribu jawatan masih kosong di negara ini, 
khususnya tadi daripada saudara Yang Berhormat bagi Tampin menyatakan bahawa 23 
ribu buruh yang mahir diperlukan, 1,800 tenaga profesional dan juga beberapa puluh 
ribu lagi yang diperlukan. Saya ingin bertanya kepada kementerian, apa sebenarnya 
masalah yang kita hadapi ini. Apakah kementerian telah mengeluarkan buku laporan 
ataupun panduan yang menyatakan tentang kedudukan jawatan-jawatan kosong dan 
kategori-kategori jawatan kosong di seluruh negara. Ataupun, apakah kementerian ada 
menyediakan laman web, yang mana orang awam boleh meneliti dan mengkaji 
jawatan-jawatan apa yang kosong dan mereka boleh membuat persediaan untuk 
mengisi jawatan tersebut. · · 

Yang menjadi masalahnya ialah di Jabatan Tenaga Rakyat, memang kita 
daftar nama tetapi pekerja ini selalunya menunggu sekian lama dan ada yang telah 
diberi jawatan, terima kasih kepada Jabatan Tenaga Rakyat tetapi ramai juga yang 
tidak dapat laporan ataupun feedback, dengan izin, yang mana sama ada mereka ini 
dapat jawatan atau tidak. 

Saya mencadangkan supaya laporan mengenai dengan kekosongan jawatan di 
mana jawatan itu kosong, apa jenis, apa keperluan disediakan dan laporan ini 
hendaklah diupdate, dengan izin, mengikut tahun. Misalnya, pada tahun ini berapa 
jawatan yang kosong yang diperlukan dan ramalan tahun hadapan ataupun keperluan 
tahun hadapan berapa banyak jawatan kosong. 

Saya selalu meneliti di setiap hari di akhbar-akhbar tempatan kita New Straits 
Times, Berita Harian memang ada ruangan kekosongan jawatan, tetapi itu tidak 
mencukupi kerana saya sering didatangi graduan-graduan ini yang menganggur dan 
juga ibu bapa yang memohon bertanya di manakah anak mereka ini boleh mendapat 
pekerjaan. Tentu sekali di sini ada kepincangan yang mana informasi kekosongan 
jawatan itu tidak dapat sampai kepada graduan ataupun kepada penganggur ataupun 
kepada ibu bapa sehingga mereka teraba-raba. 

Saya ingat satu pendekatan baru hendaklah dikaji supaya perkara ini dapat 
diselesaikan dan menjamin semua graduan ataupun lulusan sekolah, maktab dan 
sebagainya yang masih belum ada pekerjaan dapat akses ataupun dapat masuk untuk 
melihat jawatan itu dan mengisi jawatan tersebut. 



mereka ini dapati pihak pekerja kilang tidak menyediakan doktor panel untuk mereka. Jadi, ini antara perkara-perkara yang perlu dipantau oleh pihak kementerian. Tuan Pengerusi [Dato' Haji Mohamad bin Abdullah]: Cukup, Yang Berhormat. Masa sudah cukup. Tuan Wan Nik bin Wan Yusoff: Kalau Tuan Pengerusi kata *cukup, saya ucap terima kasih. [Beberapa orang Ahli Yang Berhormat berdiri]. Tuan Pengerusi {Dato' Haji Mohamad bin Abdullah]: Saya bagi Sipitang. Minta maaf, lepas ini Timbalan Menteri menjawab. Sependek mungkin kalau boleh. Lepas ini Timbalan Menteri menjawab. 4.27 ptg. Datuk Dr. Haji Yusof bin Haji Yacob [Sipitang]: Terima kasih, Tuan Pengerusi. Pendek sahaja ini. Di bawah 20000- Kemajuan Guna Tenaga Rakyat. Sesuai dengan objektif kementerian iaitu usaha mewujudkan dan mengekalkan kedudukan guna tenaga penuh di negara ini dan juga keutamaan diberi kepada warga negara bagi semua peluang pekerjaan. [Timbalan Yang di-Pertua (Datuk Lim Si Cheng) mempengerusikan Jawatankuasa]. Tuan Pengerusi seperti rakan-rakan tadi menyatakan dan kita sering mendengar bahawa beberapa puluhan ribu jawatan masih kosong di negara ini, khususnya tadi daripada saudara Yang Berhormat bagi Tampin menyatakan bahawa 23 ribu buruh yang mahir diperlukan, 1,800 tenaga profesional dan juga beberapa puluh ribu lagi yang diperlukan. Saya ingin bertanya kepada kementerian, apa sebenarnya masalah yang kita hadapi ini. Apakah kementerian telah mengeluarkan buku laporan ataupun panduan yang menyatakan tentang kedudukan jawatan-jawatan kosong dan kategori-kategori jawatan kosong di seluruh negara. Ataupun, apakah kementerian ada menyediakan laman web, yang mana orang awam boleh meneliti dan mengkaji jawatan-jawatan apa yang kosong dan mereka boleh membuat persediaan untuk mengisi jawatan tersebut. * *. Yang menjadi masalahnya ialah di Jabatan Tenaga Rakyat, memang kita daftar nama tetapi pekerja ini selalunya menunggu sekian lama dan ada yang telah diberi jawatan, terima kasih kepada Jabatan Tenaga Rakyat tetapi ramai juga yang tidak dapat laporan ataupun feedback, dengan izin, yang mana sama ada mereka ini dapat jawatan atau tidak. Saya mencadangkan supaya laporan mengenai dengan kekosongan jawatan di mana jawatan itu kosong, apa jenis, apa keperluan disediakan dan laporan ini hendaklah diupdate, dengan izin, mengikut tahun. Misalnya, pada tahun ini berapa jawatan yang kosong yang diperlukan dan ramalan tahun hadapan ataupun keperluan tahun hadapan berapa banyak jawatan kosong. Saya selalu meneliti di setiap hari di akhbar-akhbar tempatan kita New Straits Times, Berita Harian memang ada ruangan kekosongan jawatan, tetapi itu tidak mencukupi kerana saya sering didatangi graduan-graduan ini yang menganggur dan juga ibu bapa yang memohon bertanya di manakah anak mereka ini boleh mendapat pekerjaan. Tentu sekali di sini ada kepincangan yang mana informasi kekosongan jawatan itu tidak dapat sampai kepada graduan ataupun kepada penganggur ataupun kepada ibu bapa sehingga mereka teraba-raba. Saya ingat satu pendekatan baru hendaklah dikaji supaya perkara ini dapat diselesaikan dan menjamin semua graduan ataupun lulusan sekolah, maktab dan sebagainya yang masih belum ada pekerjaan dapat akses ataupun dapat masuk untuk melihat jawatan itu dan mengisi jawatan tersebut.